rocky  isch vorallem eis xi: heiss. nach churzem umestriendle simer schwitzend i all moegliche klimatisierte ruem gfluechtet: is internet kafi, is shoppingcentre, id information. det hemer dur e broschuere erfahre, dass chlini bent-wing flaedermues ganz ide noechi jede abig usem mount etna schwaermed. e gfuehrti tour bringt eim diraekt vor d hoehli zum dem schauspiel choenne zueluege.    gern hettemer das xeh, sind xtra zum picknickplatz - wo als traeffpunkt ageh xi isch - gfahre, hend det grilliert und  gwartet. und gwartet. e halbstund nachdem de guide eigentli hetti selle uftauche simer direkt zum mount etna. det sind scho es paar autos gstande und obe ufem berg hemer taschelampe xeh ufluechte. tja, simer d spat xi. entschaedigt worde simer aber miteme wuerkli schoene sunneuntergang!